open-index/open-wikipedia-markdown huggingface dataset:
ठाकुर जगन्मोहन सिंह

**ठाकुर जगन्मोहन सिंह** (१८५७ विजयराघवगढ़ -- ४ मार्च १८९९ सुहागपुर) हिन्दी के भारतेन्दुयुगीन कवि, आलोचक और उपन्यासकार तथा जगन्मोहन मण्डल के संस्थापक थे। छत्तीसगढ़ में ठाकुर जगमोहनसिंह का हिन्दी का साहित्यिक वातावरण बनाने में महत्वपूर्ण योगदान था। उन्होंने सन् 1880 से 1882 तक धमतरी में और सन् 1882 से 1887 तक शिवरीनारायण में तहसीलदार और मजिस्ट्रेट के रूप में कार्य किया। यही नहीं, छत्तीसगढ़ के बिखरे साहित्यकारों को जगन्मोहन मंडल बनाकर एक सूत्र में पिरोया और उन्हें लेखन की सही दिशा भी दी।

## जीवन परिचय
जगन्मोहन सिंह का जन्म श्रावण शुक्ल १४, सं. १९१४ वि. को हुआ था। ये विजयराघवगढ़ (मध्यप्रदेश) के राजकुमार थे। अपनी शिक्षा के लिए काशी आने पर उनका परिचय भारतेंदु और उनकी मंडली से हुआ। हिंदी के अतिरिक्त संस्कृत और अंग्रेजी साहित्य की उन्हें अच्छी जानकारी थी। ठाकुर साहब मूलत: कवि ही थे। उन्होंने अपनी रचनाओं द्वारा नई और पुरानी दोनों प्रकार की काव्यप्रवृत्तियों का पोषण किया।

## साहित्य सेवा
उनके तीन काव्यसंग्रह प्रकाशित हैं : (१) 'प्रेम-संपत्ति-लता' (सं. १९४२ वि.), (२) 'श्यामालता' और (३) 'श्यामासरोजिनी' (सं. १९४३)। इसके अतिरिक्त इन्होंने कालिदास के 'मेघदूत' का बड़ा ही ललित अनुवाद भी ब्रजभाषा के कबित्त सवैयों में किया है। हिंदी निबंधों के प्रथम उत्थान काल के निबंधकारों में उनका महत्वपूर्ण स्थान है। शैली पर उनके व्यक्तित्व की अनूठी छाप है। वह बड़ी परिमार्जित, संस्कृतगर्भित, काव्यात्मक और प्रवाहपूर्ण होती हैं। कहीं-कहीं पंडिताऊ शैली के चिंत्य प्रयोग भी मिल जाते हैं। 'श्यामास्वप्न' उनकी प्रमुख गद्यकृति है, जिसका संपादन कर डॉ. श्रीकृष्णलाल ने नागरीप्रचारिणी सभा द्वारा प्रकाशित कराया है। इसमें गद्य-पद्य दोनों हैं, किंतु पद्य की संख्या गद्य की अपेक्षा बहुत कम है। इसे भावप्रधान उपन्यास की संज्ञा दी जा सकती है। आद्योपांत शैली वर्णानात्मक है। इसमें चरित्रचित्रण पर ध्यान न देकर प्रकृति और प्रेममय जीवन का ही चित्र अंकित किया गया है। 

कवि की शृंगारी रचनाओं की भावभूमि पर्याप्त सरस और हृदयस्पर्शी होती है। कवि में सौंदर्य और सुरम्य रूपों के प्रति अनुराग की व्यापक भावना थी। आचार्य रामचंद्र शुक्ल का इसीलिए कहना था कि 'प्राचीन संस्कृत साहित्य' के अभ्यास और विंध्याटवी के रमणीय प्रदेश में निवास के कारण विविध भावमयी प्रकृति के रूपमाधुर्य की जैसी सच्ची परख जैसी सच्ची अनुभूति इनमें थी वैसी उस काल के किसी हिंदी कवि या लेखक में नहीं पाई जाती (हिंदी साहित्य का इतिहास, पृ. ४७४, पंचम संस्करण)। मानवीय सौंदर्य को प्राकृतिक सौंदर्य के संदर्भ में देखने का जो प्रयास ठाकुर साहब ने छायावादी युग के इतने दिनों पहले किया इससे उनकी रचनाएँ वास्तव में 'हिंदी काव्य में एक नूतन विधान' का आभास देती हैं। उनकी व्रजभाषा काफी परिमार्जित और शैली काफी पुष्ट थी।

### कृतियाँ
**उपन्यास** : श्यामास्वप्न

**कविता संग्रह** : श्यामालता, प्रेम संपत्तिलता, श्यामा सरोजनी

**नाटक** : हुक्के वाला

**अनुवाद** : मेघदूत, ऋतुसंहार, देवयानी 

## सन्दर्भ

## इन्हें भी देखें
*जगन्मोहन मण्डल

## बाहरी कड़ियाँ
*श्यामस्वप्न (जगन्मोहन सिंह द्वारा रचित उपन्यास)

श्रेणी:हिन्दी साहित्यकार
हल्दीराम

***हल्दीराम*** भारत का प्रमुख मिठाई एवं अल्पाहार (स्नैक्स) निर्माता कम्पनी है। यह मूलतः नागपुर (महाराष्ट्र) से आरम्भ हुई और वर्तमान में नागपुर्म कोलकाता, नई दिल्ली तथा बीकानेर में इसकी निर्माण इकाइयाँ हैं। हल्दीराम की अपनी स्वयं की रिटेल चेन स्टोर के अलावा नागपुर, कोलकाता, पटना, लखनऊ, नोएडा और दिल्ली में रेस्तारेन्त हैं। वर्तमान समय में हल्दीराम के उत्पाद विश्व के अनेक देशों में निर्यात किए जाते हैं।

## सन्दर्भ
https://haldiramfrachise.com/ 

## बाहरी कड़ियाँ

* 

श्रेणी:भारत की खाद्य एवं पेय कम्पनियाँ
श्रीलंकाई एक दिवसीय अंतरराष्ट्रीय विकेटकीपरों की सूची

यह श्रीलंकाई क्रिकेट टीम के एक दिवसीय अंतर्राष्ट्रीय विकेटकीपरों की एक कालानुक्रमिक सूची है जिन्होंने श्रीलंका के लिए कम से कम एक मैच में विकेटों के पीछे विकेट कीपिंग हो।

## सन्दर्भ

श्रेणी:श्रीलंकाई विकेटकीपर
जगन्मोहन वर्मा

**बाबू जगन्मोहन वर्म्मा** () हिन्दी साहित्यकार थे जिनका जन्म सन् 1870 ई० (१९२७ संवत) में हुआ। हिन्दीशब्दसागर के निर्माण में उनका अप्रतिम योगदान था।

## कृतियाँ
* **चीनी यात्री फाहियान का यात्रा विवरण** (१९१८) - इस पुस्तक का हिन्दी अनुवाद जगन्मोहन वर्मा द्वारा मूल चीनी भाषा से किया गया था, जिनका पहला संस्करण सन् 1918 में काशी नागरी प्रचारिणी सभा द्वारा प्रकाशित किया गया। चौथीं शताब्दी में भारतीय परिवेश का विवरण दिया गया है। इसके लिये वर्मा जी ने उस चीनी छात्र से चीनी भाषा सीखी जो उनके पास संस्कृत अध्ययन के लिये आया था।

* **उसमान कवि कृत चित्रावली**

* **पुरुषार्थ** (१९२७)

श्रेणी:हिन्दी साहित्यकार
भारतीय मिठाई

thumb|right|250px|मिठाइयाँ
thumb|केरल में पुंसावनम के समय परोसी जाने वाले मिठाइयाँ

भरतीय मिठाइयाँ अपनी समृद्ध और विविध विरासत के लिए जानी जाती हैं। वे विभिन्न क्षेत्रों, संस्कृतियों और परंपराओं से प्रभावित हैं। भारतीय मिठाइयाँ आमतौर पर दूध, चीनी, और अन्य प्राकृतिक सामग्री से बनाई जाती हैं। वे अक्सर मीठे, रसीले, और स्वादिष्ट होते हैं।भारतीय **मिठाइयाँ** व **मिष्ठान्न** शक्कर, अन्न और दूध के अलग अलग प्रकार से पकाने और मिलाने से बनती हैं। खीर और लप्सी सबसे सामान्य मिठाइयाँ हैं जो प्रायः सभी के घर में बनती हैं। अधिकतर मिठाइयाँ हाट से मोल ली जाती हैं। मिठाई बनाने वाले व्यवसायी रसोइयों को 'मिठाईवाला' कहते हैं। 

भारत की संस्कृति के ही अनुसार यहाँ सभी प्रदेशों की मिठाई में भी कुछ-कुछ विभिन्नता और समानता है। उदाहरण के लिए पूर्वी भारतीय मिठाइयों में छेने की प्रमुखता है तो उत्तर भारतीय मिठाइयों में खोये की। उत्तर भारत की मिठाइयों में दूध की प्रमुखता है तो दक्षिण भारत की मिठाइयों में नारियल और अन्न की। 

त्योहारों व पारिवारिक अनुष्ठानों में मिठाई का बहुत महत्व होता है। दैनिक जीवन में मिठाई खाने के उपरान्त खाई जाती है। कुछ मिठाइयों को खाने का समय निर्धारित होता है जैसे जलेबी सवेर के समय खाई जाती है, तो कुछ मिठाइयाँ पर्वों से सम्बन्धित होती हैं, जैसे गुझिया उत्तर भारत में होली पर और दक्षिण भारत में दिवाली पर बनाने की परम्परा है।

भारतीय मिठाइयों का इतिहास हजारों साल पुराना है। वे प्राचीन भारत में विकसित हुए थे। प्रारंभ में, भारतीय मिठाइयाँ सरल थीं, और उन्हें अक्सर फल, मेवे, और शहद से बनाया जाता था। मध्य युग में, भारतीय मिठाइयों को अधिक जटिल बनाया गया। नए व्यंजनों और तकनीकों का विकास किया गया

## भारत और मिठाइयाँ
;भारत में मिठाइयों की भरमार है। उनमें से कुछ निम्नलिखित है -

* अनरसा
* अनरसे
* इमरती
* कलाकंद
* काजू कतली
* कालाजाम
* केसरी छेना किशमिश वाला
* खाजा
* गज़क
* गुझिया
* गुलाब जामुन
* घेवर
* चमचम
* चिक्की
* जलेबी
* तिरंगी बर्फ़ी
* तिलकुट
* दाल हलवा
* दूधपाक
* नारियल बर्फ़ी
* परवल की मिठाई
* पुआ
* पेठा (मिठाई)
* पेड़ा
* फीरनी
* बर्फ़ी
* बसुंडी
* बादाम की बर्फ़ी
* बालूशाही
* बूंदी
* मगदल
* मलाईपान
* मालपुआ
* मिठाई
* मैसूर पाक
* मोतीचूर
* मोदक
* रबड़ी
* रसखीर
* रसगुल्ला
* रसमलाई
* राजभोग
* लड्डू
* लापसी
* शकरपारे
* श्रीखंड
* संदेश-मिठाई
* सिंगोरी
* सोहन पापड़ी
* सोहन हलवा

## बाहरी कड़ियाँ
* भारतीय मिठाइयों की व्यंजन विधियाँ (अंग्रेज़ी में)
* भारतीय मिठाइयों की व्यंजन विधियाँ (हिंदी में)
* निशामधुलिका की मिठाई व्यंजन विधियाँ।
* शुचि की रसोई से मिठाई की विधियाँ।
* कुछ मीठा हो जाये! 


श्रेणी:भारतीय खाना
श्रेणी:संस्कृति
वर्गविहीन समाज

**वर्गविहीन समाज** (Classless society) से तात्पर्य ऐसे समाज से है जिसमें किसी भी व्यक्ति का जन्म किसी सामाजिक वर्ग (social class) में नहीं होता। वर्गविहीन समाज में सम्पत्ति, आय, शिक्षा, संस्कृति, या सामाजिक नेटवर्क आदि के अन्तर बाद में पैदा हो सकते हैं, किन्तु वे सभी व्यक्ति की अपने अनुभव एवं कार्यों से निर्धारित होते हैं।

श्रेणी:सामाजिक वर्ग
जोआकिम दु बेले

**जोआकिम दु बेले** (Joachim du Bellay या Joachim Du Bellay ; ; 1522 ई &ndash; 1 जनवरी 1560) एक फ्रान्सीसी कवि, आलोचक एवं प्लीदे (Pléiade) का सदस्य था।

उसका जन्म आंजु के निकट लिरे में सन् १५२५ में हुआ था। छोटी अवस्था में ही उनके माता-पिता की मृत्यु हो गई। बड़े भाई ने उनकी शिक्षा पर समुचित ध्यान नहीं दिया। उसने २३ वर्ष की अवस्था में पातिएर में कानून का, और तदुपरांत पेरिस में साहित्य का अध्ययन किया। सन् १५४७ में पातिएर जाते समय मार्गस्थित एक पांथशाला में अकस्मात् रासार से उनकी भेंट हुई जिसके परिणामस्वरूप 'प्लेयाद' (सप्त-कवि-मंडल) की स्थापना हुई। प्लेयाद का नामकरण 'तोमेली' नामक राजा के समय के अलेग्ज़ैंड्रिव कवियों के आधार पर हुआ। दु बेले ने इस कविमंडल की एक घोषणा (१५४९) लिखी है जिसका नाम है 'ला दे फ्रांस ए लिलु स्त्रासियों दे ला लांग फ्रासेस'। उनकी पुस्तक 'आलिव' फ्रेंच साहित्य में अपने ढंग की प्रथम सॉनेट-शृंखला है। इसका स्वरूप पेट्रियार्कियन है और इसमें मादमासेल दि व्हिआल के प्रति आध्यात्मिक प्रेम का विशद वर्णन है।

जोआकिम अपने चचेरे भाई कार्डिनल दु बेले के साथ, जो रोम के राजदूत थे (१५५३), सेक्रेटरी बनकर गए। वहाँ चार वर्ष के प्रवासकाल में आपने ग्रीक, लैटिन और इटैलियन साहित्य का विस्तृत अध्ययन किया जिसके परिणामस्वरूप 'लेआंतिकिते द रोम' और 'ले रग्रे' की रचना हुई। वहाँ से फ्रांस लौटने पर आपने लेव्हैर रुतिक, 'ले पोएत कुर्जिजां' और लैटिन के दो पद्यसंग्रह प्रकाशित किए। निर्धनता एवं अस्वस्थता के कारण अल्पावस्था में ही १८ जनवरी, सन् १५६० को आपका देहांत हो गया।

आप स्वच्छंदतावाद की प्रतिष्ठा के पूर्व ही स्वच्छंतावादी (रोमेंटिसिस्ट) थे। आपकी कविताओं में मैत्री, देशभक्ति तथा प्रेम का चित्रण प्रधान है। आपकी कविताओं में रूपसौंदर्य के साथ साथ भावों की कोमलता भी दिखाई पड़ती है। फ्रांस में सानेट 'सें जैले' द्वारा आरंभ किया गया किंतु उसका प्रचलन दु बेले द्वारा ही हुआ। पोएम कुर्तिजा दरबारी कवियों का व्यंग्यचित्र है। इसी सर्वोकृष्ट व्यंग्यकाव्य ने फ्रेंच भाषा में व्यंग्य एवं परिहास का शुभारंभ किया। लेव्हेर रुस्तिक में सुंदर ग्राम्य चित्र हैं। ले जांतिकिते द रोम में, जो एडमंड द्वारा अंग्रेजी में अनूदित है, रोम की प्राचीन गारिमा के प्रतिकूल उसकी वर्तमान भ्रष्टताजनित कविहृदय के विषाद की अभिव्यक्ति है। ले रेग्रे में लायर नदी के तट के प्रति कवि का व्यक्त अनुराग तथा उसकी रोमन प्रेमिका फासतिना के वियोग में लिखे गए सानेट हैं। यदि आपकी कविताओं की तुलना आपके पूर्ववर्ती श्रेष्ठ कवियों की रचनाओं से की जाय तो आपमें बलवत्तर मूर्तिमत्ता, गीत की प्रलंबता, भाषा का अधिक सौष्ठव तथा अनुभव का बृहत्तर विस्तार दिखाई पड़ता है।

'ला देफास' फ्रेंच कवि 'मारो' के प्रतिकूल रॉसार संप्रदाय की काव्यसंबंधी घोषणा है। यह सिविले के 'आर पोएतिक' का खंडनमंडन-कारी पूरक ग्रंथ है। इसमें पुरातनता के अनुकरण, ग्रीक एवं लैटिन शब्दों के विवेकपूर्ण ग्रहण द्वारा फ्रेंच भाषा की समृद्धि, प्राचीन विस्मृत फ्रेंच शब्दों के पुनर्ग्रहण, टेकनिकल शब्दावली के प्रयोग और पुराने फ्रेंच स्वरूपों के स्थान पर क्लैसिकल स्वरूपों की स्थापना का समर्थन किया गया है। 'ला दे फ्रांस' ने कविता के सम्मान की स्थापना की और क्लैसिकल सिद्धांत पर बल दिया। 'प्लेयाद' (सप्तकविमंडल) ने स्वच्छंद क्रांति द्वारा फ्रेंच कविता की महत्ता बढ़ाने का प्रयत्न किया जो केवल विकासात्मक प्रणाली द्वारा प्रतिष्ठित करना तथा उसे सभी प्रकार के विषयों एवं विचारों की अभिव्यक्ति का साधन बनाना था। 

## सन्दर्भ
श्रेणी:फ्रांसीसी साहित्यकार
जोज़ेफीन

**जोज़ेफीन डी ब्युहार्नैस** (Joséphine de Beauharnais ; (; *[[née]]* **Tascher de la Pagerie**; 23 जून 1763&nbsp;– 29 मई 1814) नैपोलियन प्रथम की पहली पत्नी (अतः, प्रथम फ्रेंच सामाग्री) थी। 

मेरी रोज़ जोज़ेफीन ताखे द ला पागरी का जन्म २३ जून, १७६३ ईo को मार्तिनिक के द्वीप में हुआ था। वह लेफ्टिनेंट जोसेफ टासर द ला पागरी की सबसे बड़ी बेटी थी १६ वर्ष की अवस्था में जोज़ेफीन का विवाह वाइकाउंट अलेक्जांद्र बोहार्ने से हुआ और वह दो पुत्रों की माँ बनी। फ्रांसीसी क्रांति के समय जेकोविंस द्वारा संदिग्ध घोषित होने पर उसका पति बंदी बना लिया गया और दंडित हुआ। जोज़ेफान अत्यंत दुर्भाग्यपूर्ण और कठिन परिस्थितियों से घिर गई। किंतु परिस्थितियाँ बदलीं और १७९५ ईo तक वह पेरिस में रानी बन चुकी थी। वह समय था जब नेपोलियन बोनापार्टं उन्नत्ति के शिखर पर चढ़ रहा था। नेपोलियन के इटली की सेना का प्रधान नियुक्त होने के समय जोज़ेफीन ने उससे विवाह कर लिया। 

उसके विद्रोहकाल में जोज़ेफीन को लिखे बोनापार्ट के पत्रों से उसका उसके प्रति गहरा प्रेम स्पष्ट झलकता है किंतु जोज़ेफीन ने उसके पत्रों का यदाकदा ही उत्तर दिया। बोनापार्ट के मिस्र के प्रवासकाल (१७९८-९९) में जोज़ेफीन हिपोलित चार्ल्स नामक एक अधिकारी के प्रेमपाश में बँध गई। लौटने पर बोनापार्ट ने जोज़ेफीन का परित्याग करना चाहा किंतु उसके आँसुओं और क्षमानिवेदन से द्रवित हो उसने उसे क्षमा कर दिया। १७९९-१८०४ ईo के बीच जोज़ेफीन और बोनापार्ट के संबंध अच्छे बने रहे। लेकिन बोनापार्ट की माता और भगिनी उसे जोज़ेफीन का परित्याग करने के लिये उस समय से ही विवश करने लगीं, जब अगस्त १८०२ ईo में वह प्रथम आजन्म कान्सुल बना। मई १८, १८०४ ईo को जब साम्राज्य की घोषणा हुई, जोज़ेफीन ने परिस्थिति की विकटता को सँभालने के लिये १ दिसंबर, १८०४ ईo को संपन्न हुए राज्याभिषेक के दिवसावसान में नेपोलियन बोनापार्ट से धार्मिक रीतियों से पुन: विवाहित होने की कामना व्यक्त की। पुन: विवाह हुआ किंतु जोज़ेफीन की सतर्कता के बावजूद विवाह-रीतियों में एक व्यवधान लाने में बोनापार्ट सफल हो गया और विवाह दोषपूर्ण मान लिया गया। जोज़ेफीन से बोनापार्ट को कोई संतान नहीं हुई जिसको राजनयिकदृष्टि से दोष मानकर उसने जोज़ेफीन का परित्याग कर दिया। जोज़ेफीन के गौरवमय जीवन का अंत मई २९, १८१४ ईo को पेरिस के निकट ला मालमेसन में हुआ, जिस स्थान को उसने अलभ्य फूलों और पौधों से सँवारा था।

## सन्दर्भ
श्रेणी:फ्रांस के शासक
जगन्मोहन गंगोपाध्याय

**जगन्मोहन गंगोपाध्याय** एक संगीतज्ञ थे।

श्रेणी:भारतीय संगीतज्ञ
कालीप्रसन्न सिंह

**कालीप्रसन्न सिंह** (23 फरवरी 1841{?} – 24 जुलाई 1870) एक बंगाली साहित्यकार थे। उन्होने महाभारत का बांग्ला में अनुवाद किया। वे एक मानवतावादी व्यक्ति थे जिन्होने विपत्तिग्रस्त अनेकों लोगों एवं आन्दोलनों की सहायता की।

श्रेणी:बांग्ला साहित्यकार
गुंगुन उर्प्रारी

**गुगुन उर्प्रारी** (**English** :Gugun Uprari) एक भारतीय टीवी श्रृंखला अभिनेत्री जो प्रेम या पहेली - चंद्रकांता में महारानी रत्नगर्भा अर्थात चंद्रकांता कि माँ का किरदार निभा रही थी। 
और अब वह परमअवतार श्री कृष्णा माँ यशोदा का किरदार निभा रही है। 

श्रेणी:1984 में जन्मे लोग
मर्यादा

**मर्यादा** किसी व्यक्ति का अधिकार है कि उसे अपने लिए महत्त्व दिया जाए और उसका सम्मान किया जाए, और उसके साथ नैतिक व्यवहार किया जाए। यह सदाचार, नैतिकता, विधि और राजनीति में अन्तर्निहित, अविच्छेद्य अधिकारों की प्रबुद्धता- युग की अवधारणाओं के विस्तार के रूप में महत्त्वपूर्ण है।
## सन्दर्भ

श्रेणी:स्वायत्तता
श्रेणी:नीतिशास्त्र की अवधारणाएँ
श्रेणी:संवैधानिक कानून
श्रेणी:सम्मान
श्रेणी:मानवाधिकार अवधारणाएँ
श्रेणी:नैतिकता
श्रेणी:सकारात्मक मानसिक अभिवृत्ति
श्रेणी:मनोवैज्ञानिक अभिवृत्ति
जमाई षष्ठी

अंगूठाकार|माँ षष्ठी
**जामाई षष्ठी** अथवा **पाहुन षष्ठी** जो मिथिला और बंगाल का पारिवारिक पर्व है जो अपने जमाई/पाहुन के लिये मनाया जाता है। यह पर्व गर्मी के मौसम में ही आता है (बंगाल और  मिथिला में जैष्ट मास में पड़ता है)। बंगाल और मिथिला की उपजाऊ धरती पर इस महिने में आम, लीची, कृष्ण बदररी, पके कटहैल आदि फल होते है। इस शुभ दिन के अवसर पर बंगाल और मिथिला के परिवारों मे पाहुन के लिये हर्ष और उल्लास का समय होता है पूरा परिवार ही इस दिन आनन्दित रहता है।

## दंतकथा
**भारत** की संस्कृति में और भारत के हर समाज में ही पाहुन को अधिक महत्व दिया जाता है, बंगाल और मिथिला इसी को दर्शाता है। जिसमें मिथिला और बंगाल में इस पर्व को बड़े ही हर्ष उल्लास के साथ मनाया जाता है। इस पर्व पर यहां के जनमानस का आचरण बंगाल और मिथिला की संस्कृति का अविभाजित अंग है। कहते हैं की एक बार एक लालची बूढी महिला थी। वह हमेशा सारा भोजन खा जाती थी और दोष बिल्ली पर डाल देती थी। बिल्ली माँ षष्ठी का वाहन है और उसने जाकर माँ षष्ठी से बूढी औरत की शिकायत की। माँ षष्ठी ने उस महिला को सबक सिखाने के लिये उसकी पुत्री और पाहुन को ले जाती है। तभी अपनी त्रुटी को मानते हुए बूढी महिला माँ की पूजा अर्चना करती है और माँ उसे उसकी पुत्री और पाहुन को लौटा देती है। इसी से प्रेरणा ले कर आज तक हजारों माँ और सासु माँ इस पर्व/पबनी को निरन्तर मनाते चले आ रहे हैं।

## विधि-विधान
मिथिला और बंगाल में इस पर्व को बडे़ ही विभित्र ढ़ग से मनाया जाता है। सास अपने पाहुन और पुत्री को घर पर बुलाती है और सास इस समय अनेक विधि-विधान को पूरा करती है। सुबह शीघ्रे स्नान आदि करके उपवास रखते हुए एक कूलो (सूप)  में धान, दुर्बा (घास) दही, मिठाई के साथ पांच तरह के फल को कूलो (सूप) में सजा कर एक हाथ का पंखा भी रख कर चन्दन आदि के साथ और षष्ठी देवी की पूजा करती हैं। षष्ठी पूजा के बाद पवित्र जल को पुत्री और पाहुन पर धीरे धीरे छिड़का जाता है और सास अपनी पुत्री और पाहुन की लम्बी आयु की कामना षष्ठी देवी से करती है। पूजा के बाद सास जमाई को खूब सारे उपहार देती है और उनके सिर पर हाथ रख कर उनकी लम्बी आयु की कामना करती है। इस दिन पाहुन भीं अपने ससुराल जाते समय खूब मिठाई, फल इत्यादि लेकर जाते हैं और अपनी अपनी सासु माँ के लिए भी उपहार लेकर जाते हैं।अंगूठाकार|बंगाली भोजन थाली

## भोजन
ऐसा कहा जाता है कि पुरूष के हृदय तक का मार्ग उदर से हो कर जाता है। भारत में भोजन से बढ़ कर कुछ नहीं है, भोजन इस पर्व का एक महत्वपूर्ण भाग है। लूची (पूडी़) और आलू और पटोल की तरकारी, र‌ओ माछ का मूरी, 6 प्रकार का तरुआ(बैगन, खमहोर,तिलकोर,पटोल,कदुआ,अल्लू), सकरोरी, अदौरी, बोरी, मोयदा (मैदा) की लूची या दाल पूड़ी कचौड़ी और हींग दही आलू की तरकारी आदि सुबह का नाश्ता दोपहर में चावल, बैंगुन भाजा, मूँग दाल, प्याज के पकोडे, मच्छली करी, या अन्ड़ा करी या मटन चिकिन, पापड़, खट्टे आम की चटनी आदि दोपहर का भोजन। इसके वाद मिठाई में रसगुल्ला, मिथिला में मखान की खीर, गुलाबजामुन, पांतुआ, आम दोही, मिष्टि दोई, आदि बनता है। जमाई लोग खूब मजे से खाते पीते हैं आनन्द करते हैं खूब हास परिहास करते हैं यह एक दिन सुसराल में जमाई/पाहुन का सत्कार  होता है।

## सन्दर्भ

https://web.archive.org/web/20171102022359/http://hindupad.com/origin-of-jamai-sashti/
https://web.archive.org/web/20150709191510/http://timesofindia.indiatimes.com/city/navi-mumbai/Celebrating-Jamai-Sasthi-with-puja-rituals-and-good-food/articleshow/36012200.cms
खान अल-उमदान

** खान अल-उमदान ** इज़राइल देश के आकेर के पुराने शहर में स्थित एक "खान", यीने कारवां सराय है। इसका निर्माण अहमद पाशा अल जज्जर के शासन के दौरान उस्मान साम्राज्य में हुआ था। ये ** खान-ए-अवामीद ** के नाम से भी जानी जाती है। इस नाम का शाब्दिक अर्थ "खंबोंकी सराय" होता है। इस दो मंजिला इमारत का निर्माण सन् १७८४ में पुर्ण हुआ।

## इतिहास
thumb|left|150px|खान अल-उमदान का घंटाघर।
आकेर में चार खानों में से एक होने के नाते, खान अल-उमदान १७८४ में यरूशलेम के राज्य के रॉयल कस्टम्स हाउस के स्थान पर बनाया गया था। अपने बनावट के अनुसार कई स्तंभ होने के कारण ये खान अल-उमदान के नाम से जाना जाने लगा।  इसमें ग्रेनाइट और प्रकेलास (:en:Porphyry) से बने चालीस स्तंभ शामिल हैं जिन्हें कैसरिया, अटलित और आकेर के क्रूसेडर स्मारकों के खंडहरोंसे लिया गया था। आकेर का शहर भूमध्य सागर के दक्षिण पूर्वी तट पर स्थित है। पुराने समय से ये इलाका व्यापार के केंद्र रहा है। एतिहासीक रूप से आकेर का बंदरगाह इस कारण व्यस्त जगह रही है और खान अल-उमदान यहा आनेवाले व्यापारीयोंका महत्वपूर्ण व्यापार स्थान रहा है। आकेर में आने वाले व्यापारियों ने खानके निचले मंजिलका गोदाम के रूप में इस्तेमाल किया जबकि दूसरी मंजिल एक आवास के रूप में कार्य किया करती थी। ऊंट के कारवां गैलिली के गांवों से शहर के बाजारों और बंदरगाह तक उत्पादन और अनाज लाया करते थे। एक लंबे समय के बाद बहाई धर्म के संस्थापक बहाउल्लाह के बढ़ावे से इस जगह को और महत्व प्राप्त हुआ और ये खान-ए-अवामीद के नाम से जाना जाने लगा। उस कालखंड में ये जगह बहाई पाठशाला के रूप के इस्तेमाल कि जाती थी। उस्मान साम्राज्य के शासक अब्दुल हामिद द्वितीय के आदेश पर १९०६ में यहा एक घंटाघर बना। ये जफा के घंटाघर जैसा था और एसे ही कई घंटाघर इस दौरान उस्मान साम्राज्य के कई शहरों मे बनाए गए। बलुआ पत्थर से बने इस घंटाघर को पांच मंजिले है और चौथी मंजिल पर चार घडीयां है। उस्मानी साम्राज्य के चांद-सितार की नक्कशी से ये घंटाघर सुशोभीत किया है। सन् २००१ में यहा नई घडीयां बिठाई बई; हर एक जो हिब्रू अंक, अरबी अंक, रोमन अंक और
हिंदू-अरबी अंक प्रणाली के साथ है। सन् २००१ में पुरे आकेर के पूराने शहर के साथ खान अल-उमदान को विश्व धरोहर क दर्जा दिया गया। मई २००४ में इज़राइल के डाक टिकट पर भी ये घंटाघर दर्शाया गया है।

## चित्रदीर्घा

Khan al-Umdan. approximately 1920 to 1933. matpc.15398.jpg | सन् १९२०-१९३३ के कालखंड की तसवीर
File:Akko (30152600886).jpg | आकेर का बंदरगाह और वहा से दिखता खान अल-उमदान का घंटाघर
The Citadel, Akko (2221388779).jpg | अंदरूनी भाग
Acre (city) Israel (35559288).jpg | खान अल-उमदान के स्तंभ
Arches and a clocktower (1350965896).jpg | खान अल-उमदान के स्तंभ
P1090662 (5147944265).jpg | खान अल-उमदान के स्तंभ
Israel. Akko (15693000616).jpg | चित्रमाला दृश्य


## सन्दर्भ

श्रेणी:इज़राइल में पर्यटन आकर्षण
श्रेणी:घंटाघर
शिनानो नदी

**शिनानो नदी** (信濃川 शिनानो-गावा), जिसे इसके ऊपरी क्षेत्रों में **चिकुमा नदी** (千曲川 चिकुमा-गावा) के नाम से जाना जाता हैं, जापान की सबसे लंबी और चौड़ी नदी, और बेसिन क्षेत्र में तीसरी सबसे बड़ी नदी (टोन और ईशिकारी नदी के बाद) हैं। यह पूर्वोत्तर होन्शु में स्थित हैं, जापानी एल्प्स से निकलकर, जापान सागर में मिलने से पूर्व यह नागानो और निगाता प्रांत के माध्यम से उत्तर पूर्व कि ओर बहती हैं।

## जलमार्ग

चिकुमा नदी, सैतामा, यामानाशी और नागानो प्रान्त की सीमा पर, आंशिक रूप से चिचिबु तमा काई नेशनल पार्क के पास जापानी एल्प्स में कोबुशिगाटेक पर्वत की पूर्वोत्तर की तलहटी से निकलती है।
आगे यह योकि नदी के साथ जा मिलती है और आगे लगभग उत्तर कि ओर बहती हैं, जहाँ यू नदी () आकर इसमें शामिल हो जाती हैं, फिर यह नागानो शहर में एक उत्तर-पूर्व बेसिन की ओर बहती है, जहाँ मात्सुमोटो से साई नदी () और होशिना नदी आकर मिलती हैं। चिकुमा फिर दिशा बदलती हैं, और नागानो से निगाता प्रांत में पूर्वोत्तर की ओर बहती हैं, जहाँ इसे शिनानो नदी नाम से जाना जाता हैं। शिनानो उत्तरपूर्व कि ओर बहती हुई ओजीया और उोनुमा के बीच ऊनो नदी के साथ एक संगम करती हैं।

नदी को कई बार पार करना पड़ता है क्योंकि यह निगाता के बीच से अपना रास्ता बनाती हुई बहती हैं, इसमें कई पुल भी बनाये गये हैं, जिनमें मुख्य रूप से 1886 में बनाया गया, 782 मीटर (2,566 फीट) लंबा  बांदाई ब्रिज शामिल हैं, जो उस समय जापान का सबसे लंबा पुल भी था। वर्तमान बांदाई ब्रिज, 1929 में निर्मित और राष्ट्रीय स्तर पर एक महत्वपूर्ण सांस्कृतिक संपत्ति के रूप में नामित, केवल 306.9 मीटर (1,007 फीट) लंबा हैं।

## जलोत्सारण क्षेत्र

शिनानो-चिकुमा नदी प्रणाली का 11,900 वर्ग किलोमीटर (4,600 वर्ग मील) घाटी, जापान में तीसरा सबसे बड़ी हैं, और इसकी 367 किलोमीटर (228 मील) की लम्बाई, इसे देश की सबसे लंबी नदी बनाती हैं। नदी प्रणाली करीब 3 मिलियन (2009 तक) की आबादी का पालन करती हैं, इसके अलावा इसका महत्वपूर्ण उप्योग कृषि और बिजली उत्पादन में होता हैं। नदी की 880 शाखाएं हैं जो योड़ो नदी के बाद जापान में दूसरी सबसे बड़ी हैं।

## परिस्थितिकी

शिनानो घाटी में पौधों की एक बड़ी श्रृंखला पाई जाती हैं, जिसमें 1,100 से ज्यादा प्रजातियां सम्म्लित हैं, जो नदी के किनारों पर पाई जाती हैं। घाटी, नदी के भीतर और किनारो में जानवरों की एक बड़ी श्रृंखला को आश्रय प्रदान करती हैं। हालांकि, नदी के किनारे निरंतर विकास से कई प्रजातियों के अस्तित्व को खतरा बढ़ा गया हैं।

## इन्हें भी देखें
* जापान की नदियाँ
## सन्दर्भ

श्रेणी:जापान की नदियाँ
श्रेणी:एशिया की नदियाँ
टोन नदी

**टोन नदी** (利根川 Tone River) जापान के कांटो क्षेत्र की एक नदी हैं। यह 322 किलोमीटर (200 मील) लंबी (जापान में शिनानो नदी के बाद दूसरी सबसे लंबी) हैं, और इसमें 16,840 वर्ग किलोमीटर (6,500 वर्ग मील) (जापान में सबसे बड़ा) का जल निकासी क्षेत्र हैं। इसे बांदो तारो (坂東 太郎) उपनाम दिया गया है; "बांदो", कांटो क्षेत्र का एक अप्रचलित उपनाम है, और "तारो" यहाँ अपने बड़े बेटे के दिये जाने वाला एक लोकप्रिय नाम हैं। यह जापान की "तीन सबसे महानतम नदियों" में से एक माना जाता हैं, अन्य में सिकोकु में योशिनो और क्यूशू में चिकूगो सम्मलित हैं।

## भूगोल
टोन नदी का स्रोत ईचिगो पर्वतमाला पर ओमिनाकामी पर्वत (大水 上山) (1,831 मीटर (6,007 फीट)) पर हैं, जो जूनिनेत्सु कोजन राष्ट्रीय उद्यान में गुनमा और निगाता प्रांत के बीच की सीमा पर स्थित हैं। टोन, सहायक नदियों का जल एकत्रित कर केप इनुबो, चोशी, चिबा प्रान्त में प्रशांत महासागर में जा मिलता हैं। 

## सहायक नदियाँ
टोन नदी के प्रमुख सहायक नदियों में अग्माशुमा, वातारेज, किनु, ओमोइ और कोकई नदी शामिल हैं। नदी से दूर ईड़ो नदी की शाखाएं टोक्यो खाड़ी में समाती हैं।

## फुकुशिमा दाइची परमाणु आपदा
फुकुशिमा दाइची परमाणु आपदा के परिणामस्वरूप, अप्रैल 2012 में टोन नदी से पकड़ी गई चांदी क्रूसियन कार्प मछली में रेडियोधर्मी सीज़ियम सांद्रता के 110 बेक्वेरल प्रति किलोग्राम पाए गए। नदी फुकुशिमा दाईची प्लांट से 180 किलोमीटर (110 मील) पर स्थित हैं। छह मत्स्य सहकारी समितियों और नदी के किनारे 10 शहरों को टोन से पकड़े गए मछलियों के सभी शिपमेंट को रोकने के लिए कहा गया था।

## उपयोगिता
टोन नदी राजधानी इडो बाद में टोक्यो, और प्रशांत महासागर के बीच कि एक अनिवार्य अंतर्देशीय जल संपर्क था। इसके द्वारा न केवल चोशी से सोया सॉस जैसे स्थानीय उत्पादों को, बल्कि टोहोकु क्षेत्र के उत्पादों को भी लाया-लेजाया जाता था, ताकि समय की बचत हो सके और खुले समुद्र के जोखिम से बच सकें। 19वीं शताब्दी में रेलवे के आगमन के साथ टोन नदी पर आवागमन में तेजी से गिरावट आई। आज नदी में कई बांध हैं, जो महानगरीय टोक्यो के 30 मिलियन से अधिक निवासियों और बड़े पैमाने पर औद्योगिक क्षेत्रों जैसे कियो औद्योगिक क्षेत्र के लिए पानी की आपूर्ति करते हैं।

## सन्दर्भ

श्रेणी:जापान की नदियाँ
सूरत थानी

**सूरत थानी** (, ) दक्षिणी थाईलैंड में स्थित सूरत थानी प्रान्त के अम्फोए म्युआंग सूरत थानी ज़िले का एक नगर है। यह थाईलैंड की राजधानी बैंकॉक से 651 कि॰मी॰ दक्षिण में स्थित है। यह सूरत थानी प्रान्त की राजधानी भी है। 2009 की जनगणना अनुसार नगर की जनसंख्या 128,179 है तथा क्षेत्रफल 68.97 वर्ग कि॰ मी॰ है। नगर का जनघनत्व 1,858.47 प्रति वर्ग कि॰ मी॰ है।

यह नगर थाईलैंड की खाड़ी के किनारे तापी नदी के मुहाने पर बसा है। यहाँ पर कोई मुख्य पर्यटक आकर्षण केन्द्र नहीं हैं। यहाँ पर क्षेत्रीय वाणिज्यिक केन्द्र है जहाँ से रबर और नारियल का व्यापार होता है।

## इतिहास
नगर को यहाँ नाम राजा वाजिर्वुध (राम षष्ठ) के द्वारा दिया गया है, जिसका अर्थ "सज्जन लोगों का नगर" है। नगर को यह नाम स्थानीय लोगों की बौद्ध धर्म में गहरी आस्था के कारण दिया गया है। इससे पूर्व नगर का नाम **बन्दोन** था। नगर का यह नाम भारतीय नगर सूरत के नाम से लिया गया है जो कि भारतीय राज्य गुजरात में स्थित है। इसके अतिरिक्त नगर से बहने वाली नदी का नाम भी भारतीय नदी तापी के नाम पर रखा गया है जो कि सूरत नगर से बहती है।

## जलवायु
सूरत थानी उष्णकटिबंधीय सवाना जलवायु के अंतर्गत आता है। यहाँ वर्ष भर तापमान स्थिर रहता है। अक्टूबर व नवम्बर में भारी बरसात होती है।

    
## परिवहन
### रेलमार्ग
सूरत थानी बैंकॉक से सीधे रेलवे लाइन द्वारा जुड़ा हुआ है। सूरत थानी रेलवे स्टेशन प्रान्त का मुख्य रेलवे स्टेशन है।

### हवाई मार्ग
सूरत थानी हवाई अड्डा नगर से सड़क मार्ग द्वारा 30 कि॰ मी॰ की दूरी पर स्थित है।

### जलमार्ग
प्रमुख फेरी घाट डॉन साक में है जो कि नगर से 40 कि॰ मी॰ पूर्व में स्थित है।

## सन्दर्भ

श्रेणी:थाईलैण्ड में नगर
श्रेणी:सुरत थानी प्रान्त
सेन्सो-जी

**सेन्सो-जी** (金龍山浅草寺 Sensō-ji), एक प्राचीन बौद्ध मंदिर है जो असुकुसा, टोक्यो, जापान में स्थित हैं। यह टोक्यो का सबसे पुराना और महत्वपूर्ण मंदिर हैं। पूर्व में बौद्ध धर्म के तेंदई संप्रदाय से जुड़ा यह मन्दिर, द्वितीय विश्व युद्ध के बाद यह स्वतंत्र हो गया। मंदिर के समीप पांच मंजिला पैगोड़ा, शिंतो मंदिर, असकुसा मंदिर के साथ-साथ कई पारंपरिक सामान कि दुकानें नाकाइज-डोरी स्थित हैं।

सेन्सो-जी कैनन मंदिर दया की बौद्ध देवी, गुनाईन को समर्पित हैं, और दुनिया में सबसे अधिक यात्रा किये जाने वाला आध्यात्मिक स्थल हैं, जहाँ सालाना 30 मिलियन से अधिक आगंतुक आते हैँ।

नए साल में आगंतुकों की संख्या के लिए यह जापान में शीर्ष 10 मंदिरों में से एक हैं।

## इतिहास

यह मंदिर बोधिसत्व कैनन (अवालोकीतेश्वर) को समर्पित हैं। किंवदंती के अनुसार, दो मछुआरे भाई हिनोकुमा हामानारी और हिनोखुमा टोकनेरी को 628 में सुमिदा नदी में कैनन की एक प्रतिमा मिली थी। उनके गांव के प्रमुख हाजिनो नाकामोतो ने मूर्ति की पवित्रता को पहचाना और असकुसा में स्थित अपने घर को एक छोटे मंदिर में बदल कर इसकी स्थापना कर दी ताकि गांव के लोग कैनन की पूजा कर सके।
पहला मंदिर 645 ईस्वी में स्थापित किया गया था, जो इसे टोक्यो का सबसे पुराना मंदिर बनाता हैं। टोकुगावा शोगुनेट के शुरुआती वर्षों में, टोकागुवा आईयासु ने टोकूगावा कबीले के संरक्षक मंदिर के रूप में सेंसो-जी को नामित किया।
निशिनोमिया इयारारी मंदिर सेन्सो-जी के मंदिर परिसर में स्थित हैं, और एक टोरी के द्वारा मन्दिर के पवित्र मैदान में प्रवेश किया जाता है। द्वार पर एक कांस्य पट्टिका लगी हुई हैं जिसमें उन लोगों को सूचीबद्ध किया गया हैं, जिन्होंने टोरी के निर्माण में योगदान दिया था।

द्वितीय विश्व युद्ध के दौरान, बमबारी से मंदिर को नष्ट कर दिया गया था। इसे पुनः बाद में बनाया गया और आज यह जापानी लोगों के पुनर्जन्म और शांति का प्रतीक है। आंगन में एक पेड़ है जो हवाई हमलें के दौरान बमबारी से मिट गया था, यहाँ पुराने वृक्ष के ठूंठ से फिर से नया वृक्ष उग आया हैं, और मंदिर के समान ही एक प्रतीक हैं।

## मंदिर मैदान

सेंसो-जी, टोक्यो के सबसे बड़े और सबसे लोकप्रिय त्योहार, संजा मात्सुरी का केन्द्र हैं। यह वसंत के अंत में 3-4 दिनों से अधिक समय तक के लिये होता हैं, आसपास के गलियों को सुबह से शाम तक यातायात के लिये बंद कर दिया जाता हैं।

कई पर्यटक, जापानी और विदेशी, हर साल सेंसो-जी घुमने आते हैं। आसपास के इलाकों में कैटरिंग, और खाने वाले स्थानों के कई परंपरागत दुकानें हैं, जहाँ पारंपरिक व्यंजन (हाथ से बने नूडल्स, सुशी, टेम्पपुरा आदि) मिलते हैं। नाकामीस-डोरी, द्वार से मंदिर की ओर से जाने वाली एक सड़क हैं, जहाँ किनारों में लगी छोटी-छोटी दुकानों में पन्खे, उकीयो-ए (लकड़ी ब्लॉकों प्रिंट), किमोनो और अन्य वस्त्र, बौद्ध स्क्रॉल, पारंपरिक मिठाई, गोड्ज़िला खिलौने, टी-शर्ट और मोबाइल फोन के कवर आदी की बिक्री होती हैं। 
मंदिर के भीतर एक विशिष्ट चिंतनशील उद्यान हैं, जिसे विशिष्ट जापानी शैली में बनाया गया हैं।

## इन्हें भी देखें
* जापान के बौद्ध मंदिर
## सन्दर्भ

## बाहरी कड़ियाँ

* वेबसाइट 
* SensojiTemple.com। टोक्यो, जापान में असकुसा में बौद्ध सेंसोजी मंदिर के बारे में अंग्रेजी भाषा पर्यटन संसाधन

श्रेणी:जापान के बौद्ध मंदिर
श्रेणी:जापान के पर्यटन स्थल
बिलावल ठाट

**बिलावल ठाट** अथवा **बिलावल थाट** भारतीय शास्त्रीय संगीत की उत्तर भारतीय शैली में वर्णित दस ठाटों में से एक ठाट है। इसमे सारे स्वर शुद्ध होते हैं।  इसमें स्वर समूह इस प्रकार  है: सा, रे, ग, म, प, ध, नी।

## इन्हे भी देखें
* खमाज ठाट

## सन्दर्भ

श्रेणी:हिन्दुस्तानी शास्त्रीय संगीत
थॉमस बिल्यु

थॉमस बील्यू एक अमेरिकन उद्यमी है जिसे क्वेस्ट न्यूट्रिशन के सह-संस्थापक के रूप में जाना जाता है, जो 2014 के लिए इंक 5000 पर उत्तर अमेरिका में दूसरी सबसे तेजी से बढ़ रही निजी कंपनी थी। वह वाशिंगटन के टाकोमा में बड़ा हुआ| 

टॉम पीटर डायंडिस एक्स पुरस्कार फाउंडेशन पर भी एक बोर्ड सदस्य है|

## क्वेस्ट न्यूट्रिशन
 बील्यू ने रॉन पेनाना और माइक ओसबोर के साथ-साथ 2010 में क्वेस्ट पोषण की स्थापना की। कंपनी अपने पहले 3 वर्षों में 57,000% की वृद्धि हुई, और 2014 में संयुक्त राज्य अमेरिका में इंक 500 सबसे तेजी से बढ़ती कंपनियों पर # 2 स्थान पर थी। 2013 तक कंपनी ने 200 से अधिक लोगों को रोजगार दिया और 82 मिलियन डॉलर से अधिक का नफा किया। 2015 के अंत तक, क्वेस्ट 70 से अधिक देशों में 40,000 से अधिक अंक वितरण पर बेचा गया था। 2016 तक, क्वेस्ट न्यूट्रिशन ने 1,300 पूर्णकालिक कर्मचारी और 1,000 से अधिक अंशकालिक दूतों को रोजगार दिया।

 बील्यू ने कहा है कि क्वेस्ट न्यूट्रिशन के साथ उनका लक्ष्य चयापचय संबंधी बीमारी को समाप्त करना था और यह दिखाना था कि भोजन "आपके लिए अच्छा हो सकता है और तब भी 
स्वादिष्ट" हो सकता है।

## इंपैक्ट थ्योरी
अक्टूबर 2016 में बिलीयु और उनकी पत्नी लिसा ने एक लाभकारी मीडिया कंपनी इंपैक्ट थ्योरी की शुरुआत की, जो "वैश्विक संस्कृति को प्रभावित करने के लिए वाणिज्य की आत्मनिर्भर शक्ति का लाभ उठाने के लिए" तैयार की गई। प्रभाव सिद्धांत में 3-चरण की व्यावसायिक योजना है: चरण 1: सामुदायिक भवन। चरण 2: इनक़्युबेशन स्टेज 3: बिल्डिंग और सेलिंग जून 2017 तक, इंपैक्ट थ्योरीअभी भी इसके पहले चरण में है, इसके सोशल मीडिया प्लेटफार्मों पर 200,000 से अधिक अनुयायी हैं।

 इंपैक्ट थ्योरी दुनिया के सबसे सफल लोगों में से कुछ लोगों को सफलता की मानसिकता को विकसित करने के लिए सिखाने के लिए बलियु द्वारा होस्ट किए गए एक लंबे फॉर्म मुलाकात टॉक शो को प्रकाशित करता है। उल्लेखनीय मेहमानों में माइकल स्ट्रैहन, जॉन पॉल डेजोरिया, गैरी वेयनेरचुक, मेल रॉबिंस और टिम फेरिस शामिल हैं।

## बाहरी कड़ियाँ
* क्वेस्ट  न्यूट्रिशन
*  इंपैक्ट थ्योरी
श्रेणी:जीवित लोग
श्रेणी:1976 में जन्मे लोग
वसीम अब्बास

**वसीम अब्बास** (उर्दू: وسیم عباس) एक पाकिस्तानी टेलीविजन, फिल्म अभिनेता और निर्देशक है। वह प्रसिद्ध अभिनेत्री सबा हमीद के पति हैं। 

## जीवनी
उनका जन्म ९ सितंबर १९६० लाहौर, पंजाब, पाकिस्तान में हुआ था। वह प्रसिद्ध गायक और अभिनेता इनायत हुसैन भट्टी के पुत्र हैं। उन्होंने एक टीवी अभिनेता के रूप में अपना करियर शुरू किया लाहौर में। 

## फिल्मोग्राफी
*हैदर डालेर, १९७८ - वासीम अब्बास इस फिल्म के निर्माता थे। 
*बादलटेई मुसम, १९८०
*बादलटे ऋषि, १९८३
*इश्क रोग, १९८९
*जट मझे दा, १९८८
*सरमाया १९९०
*मंजिल, १९८१
*टीना, १९८३ 
*ज़रा सी बात, १९८२
*ऐना और जिंदगी १९८२

## नाटक

*आशियाना 
*बफर फ्लिएस
*दिन 
*डबल सावरी
*फ़ैमिली फ्रंट (१९९७)
*फिषर 
*हजारो रस्ते
*होम स्वीट होम 
*कपरा 
*लाहौरी गेट
*लांडा बाज़ार 
*नाटक मंडी
*रात
*रेशमी
*रजा रजा
*समुन्दर
*मेरा साईयन २
*काला जादु २ 
*जिंदगी गुलजार है
*मेरा नाम यूसुफ है
*ये शादी नहीं हो सकती 
*पारचैयान
*मान के मोती
*लैडून में पाली
*तुम्हारी नताशा
*मन
*बेक़सूर
*दीवाना
*आप के लिए 
*मेहर और मेहरबान
*नाज़र-ए-बुरा

## सन्दर्भ

## बाहरी कड़ियाँ
* Waseem Abbas at the Internet Movie Database, Filmography of Waseem Abbas on IMDb, Retrieved 7 Dec 2016
* https://web.archive.org/web/20171201031615/http://www.citwf.com/person65447.htm, Filmography of Waseem Abbas on Complete Index To World Film (CITWF) website, Retrieved 7 Dec 2016

श्रेणी:पाकिस्तानी अभिनेता
श्रेणी:1960 में जन्मे लोग
श्रेणी:टेलिविज़न अभिनेता
अपकेन्द्रिय बल

right|thumb|300px|गोल घूमते हुए झूले पर बैठे लोग अपकेन्द्री बल के कारण बाहर की ओर चले जाते हैं।

**अपकेन्द्रीय बल** ( - सेंट्रीफ्यूगल फोर्स)  वह बल होता है जिसके कारण किसी गतिशील वस्तु में, केंद्र से दूर भागने की प्रवृत्ति होती है। यह वो आभासी बल होता है जो अभिकेन्द्रीय बल के समान तथा विपरीत दिशा में कार्य करता है। क्रीम सेपरेटर तथा सेंट्रीफ्युगल ड्रायर अपकेन्द्रीय बल के सिद्धांत पर कार्य करते हैं। न्यूटन यांत्रिकी में **अपकेन्द्री बल** एक जड़त्वीय बल है जो वृत्तीय गति करती हुई वस्तुओं पर गति के पथ के केन्द्र से दूर त्रिज्या की दिशा में hota  हुआ प्रतीत होता है। वास्तव में यह एक कल्पित बल (*fictitious force*) है, वास्तविक नहीं।

ऐतिहासिक दृष्टि से कभी-कभी अभिकेन्द्री बल की प्रतिक्रिया को अपकेन्द्री बल कहा जाता रहा है।  

अजड़त्वीय फ्रेम (Non-inertial frame) में न्यूटन के नियमों को लागू करने के लिए कुछ ऐसे बलों की कल्पना करनी होती है। जिन्हें परिवेश में किसी पिंड से संबंधित नहीं कि जा सकता। यह बल छद्म बल या जड़त्व बल कहलाते हैं। अपकेंद्रीय बल एक ऐसा ही जड़त्वीय बल है। इसकी दिशा अपकेंद्री बल के विपरीत दिशा में होती है। कपड़ा सुखाने की मशीन, दूध से मक्खन निकालने की मशीन, आदि अपकेनद्रीय बल के सिद्धांत पर कार्य करते हैं।।

## इन्हें भी देखें
*अभिकेन्द्रीय बल

श्रेणी:भौतिकी

## सन्दर्भ

## बाहरी कड़ियाँ

श्रेणी:चिरसम्मत यांत्रिकी
श्रेणी:भौतिक गुण
श्रेणी:विज्ञान आधार
मिकोयान-गुरेविच मिग-23

**मिकोयान-गुरेविच मिग-23 (Mikoyan-Gurevich MiG-23)** (रूसी: Микоян и Гуревич МиГ-23; नाटो रिपोर्टिंग नाम: फ्लॉगर) एक चर-ज्यामिति लड़ाकू विमान है, जो कि सोवियत संघ में मिकोयान-गुरेविच डिज़ाइन ब्यूरो द्वारा डिजाइन किया गया है। यह सोवियत संघ के तीसरी पीढ़ी के जेट लड़ाकू वर्ग से संबंधित है। यह सोवियत संघ द्वारा नीचे-देखने/शूट-डाउन रडार डिजाइन करने का पहला प्रयास था। और पहला दृश्य रेंज मिसाइलों के साथ हथियारों से लैस होने वाला विमान भी। मिकोयान-गुरेविच मिग-23 का उत्पादन 1970 में शुरू हुआ और 5,000 से ज्यादा विमानों के निर्माण के साथ बड़ी संख्या में इसका उत्पादन किया गया। आज मिग-23 कुछ निर्यात ग्राहकों की सेना मे सीमित सेवा में कर रहे है।

मूल डिजाइन का उपयोग मिकोओन मिग -27 के आधार के रूप में भी किया गया था। जो एक समर्पित जमीन पर हमला करने वाला संस्करण था। तथा कई छोटे बदलावों में, मिग-27 की मिग-23 की नाक-माउंटेड रडार प्रणाली की जगह एक ऑप्टिकल पैनल लेजर डिजाइनर और एक टीवी कैमरा था।

## प्रकार
### ग्राउंड अटैक संस्कारण
*मिग 23बी
*मिग 23बीके
*मिग 23बीएन
*मिग 23बीएम
*मिग-23बीएम प्रायोगिक विमान
*मिग 27

## दुर्घटनाएं
#18 जुलाई 1980 को, एरोलीने इटाविया फ्लाइट 870 की घटना के 21 दिन बाद, लीबिया के मिग -23 का मलबा आधिकारिक रिपोर्टों के मुताबिक दक्षिण इटली के कैलब्रिया, कैटलसियानो में सेला पर्वत पर पाया गया।
#26 अप्रैल 1984 को, यू.एस. वायु सेना के लेफ्टिनेंट जनरल रॉबर्ट एम. बॉन्ड मारे गए थे जब वह मिग 23 नेवादा टेस्ट साइट पर दुर्घटनाग्रस्त हो गया था।  दुर्घटना के समय, लेफ्टिनेंट जनरल बॉन्ड एंड्रयूज एयर फोर्स बेस, मैरीलैंड, यूएसए में एयर फोर्स सिस्टम्स कमांडर के वाइस कमांडर के रूप में काम कर रहे थे।
#4 जुलाई 1989: बेल्जियम में एक "भाग रहे" सोवियत मिग-23 एक घर में दुर्घटनाग्रस्त हो गया, जिसने एक 18 वर्षीय व्यक्ति की हत्या कर दी।
#22 दिसम्बर 1992: लीबिया एयर एयरलाइंस फ्लाइट 1103 और लीबिया एयर फोर्स मिग-23 के साथ टकराकर दुर्घटनाग्रस्त हो गया।
#6 जुलाई 2017: भारतीय वायुसेना के मिग-23 एयूयू ट्रेनर विमान जोधपुर, राजस्थान के निकट दुर्घटनाग्रस्त हो गया। जब विमान के साथ नियमित ट्रेनिंग के दोरान पायलटों ने तकनीकी समस्या की सूचना दी थी। दोनों पायलट सुरक्षित रूप से बाहर निकल गए थे और उन्हें नुकसान नहीं पहुंचा था।

## विशेष विवरण

## इन्हें भी देखें
* सोवियत संघ
* मिकोयान मिग-27
* भारतीय वायुसेना

## सन्दर्भ

श्रेणी:सोवियत संघ के विमान
श्रेणी:सोवियत वायु सेना
श्रेणी:भारतीय वायुसेना के विमान
.tr

**.tr**, तुर्की के लिए इंटरनेट देश-कोड शीर्ष-स्तरीय डोमेन है। 

## सन्दर्भ

श्रेणी:तुर्की
उदरामृत वटी

यह आयुर्वेद में एक प्रकार की औषधि है जिसे बहुत से औषधीय पौधों एवं खनिजों से बनाया गया है।

## मुख्य घटक
पुनर्नवा,भूमि आंवला, मोकय, चित्रक, आंवला, बहेड़ा, कुटकी, आमबीज, निशोथ, बिल्व, अजवायन, अतीस कड़वा, घृतकुमारी, मुक्ताशुक्ति भस्म, कसीस भस्म, लौह भस्म, मंडूर भस्म 

## मुख्य लाभ
१. इस वटी के सेवन से पेट दर्द, मन्दाग्नि,अतिसार, विबंध, अजीर्णता, आदि उदर विकारों का उपचार किया जाता है।

२. इससे यकृत के रोग, जैसे- पीलिया ठीक किया जाता है।

३. रक्ताल्पता तथा जीर्ण ज्वर आदि यकृत विकारों में विशेषत लाभ होता है।

४. इस औषधि का प्रयोग कब्ज़ और दस्त दोनों स्तिथि में किया जाता है।

५. अपच एवं भूख न लगने में भी यह लाभकारी है।

६. इसका प्रयोग अन्य औषधियों के साथ दमा, जलोदर, मुत्रधिक्य, विषाणुजनित संक्रमण, श्वसनीशोध, कृमिरोग, व्रण, बवासीर आदि के लिए भी किया जाता है।

## सन्दर्भ

## बाहरी कड़ियाँ
https://web.archive.org/web/20171125054440/https://en.wikipedia.org/wiki/Phyllanthus_emblica
श्रेणी:आयुर्वेद
श्रेणी:आयुर्वेद शब्दावली
श्रेणी:स्वास्थ्य
श्रेणी:औषधि
उमय्यद परिवार

**उमय्यद परिवार** या उमय्यद वंश, जिसका नाम उमय्या इब्न अब्द शम्स से निकला है। उमाय्या के महान-पोते मुआवियाह ने 661 ईस्वी में  उमाय्याद खिलाफत की स्थापना की, और अपनी राजधानी दमिश्क , सीरिया को स्थानांतरित कर दी। मुअवियाह की शाखा जो मुअवियाह की थी, वह 684 में मुआविया द्वितीय के पदोन्नति के बाद शक्ति का अभ्यास करने के लिए बंद हो गई थी। और खिलाफत को मारवानिद शाखा में स्थानांतरित कर दिया गया था, जो कि खिलाफत पर शासन करना जारी रखा था और 750 में अब्बासी खलिफाओ  द्वारा हत्या उमय्यद खलीफा कर दी जाती थी।। जिसके बाद अब्द अल-रहमान प्रथम  नामित उमायद खलीफा ने नरसंहार से भाग कर इबेरियन प्रायद्वीप (अल-आँडालस) में 
कोर्डोबा खिलाफत स्थापित की और एक अमीर रूप शासन किया, जहां उन्होंने कॉर्डोबा शहर से एक स्वतंत्र अमीरात का शासन किया। उनके वंश ने कोर्डोबा के अमीरात पर शासन करना जारी रखा जो 11 वीं शताब्दी तक रहा।
## उमय्यद वंश या उमय्यद खिलाफत

सन् ६६१ में मदीना में मुआवियां और उसके साथियों द्वारा धोखे से हजरत अली राजियाल्लाहू अन्हु को शहीद करने के बाद दमिशक में उमय्यद राजवंश की स्थापना हुई। यह केवल राजवंश और उसके भौगोलिक केन्द्र का परिवर्तन ना था। यह परिवर्तत राजनीतिक और दर्शनशास्त्रगत, एवं धार्मिक दृष्टिकोण तथा सांस्कृतिक  रुझान के संबंध में भी परिवर्तन था। इस प्रकार सन् ६६१ शायद इस्लाम की प्रथम शताब्दी का सबसे महत्त्वपूर्ण वर्ष था। इस परिवर्तत और नये कार्य-कलाप के दो नायक थे अली इब्न-अबी-तालिब तथा उमय्यद वंश या उमय्यद खिलाफत का संस्थापक मुआविया इब्न-अबी-सूफयान।

## परिवार

## इन्हें भी देखें
* मुआविया इब्न-अबी-सूफयान - उमय्यद वंश या उमय्यद खिलाफत का संस्थापक
* अब्द अल-मालिक बिन मरवान
* हज्जाज बिन युसुफ़
* उमय्यद ख़िलाफ़त
* अब्बासी ख़िलाफ़त
## सन्दर्भ

श्रेणी:उमय्यद खिलाफत
श्रेणी:इस्लाम का इतिहास
श्रेणी:अरब इतिहास
श्रेणी:ख़िलाफ़त

## बाहरी कड़ियाँ
*Lane-Poole 1894, p. 11
;उमय्यद कोर्डोबा
*Lane-Poole 1894, p. 22
नंदिवर्मन तृतीय

**नन्दिवर्मन तृतीय**, पल्लव राजवंश का शासक था जिसने ८४६ ई से ८६९ ई तक शासन किया।  वह दंतिवर्मन का पुत्र तथा नंदिवर्मन द्वितीय का पौत्र था।

## सन्दर्भ

श्रेणी:भारत के शासक
नंदिवर्मन द्वितीय

**नन्दिवर्मन द्वितीय** (पल्लवमल्ल) (७२० ई से ७९६ ई) पल्लव शासक था जिसने भारत के दक्षिणी भागों में शासन किया। सेन का कथन है कि नन्दिवर्मन ने 730 से 795 ई तक शासन किया और बैकुण्ठ-पेरुमल मंदिर बनवाया।

## सन्दर्भ

श्रेणी:भारत के शासक
पउमचरिउ

** पउमचरिउ ** रामकथा पर आधारित अपभ्रंश का एक महाकाव्य है। इसके रचयिता जैन कवि स्वयंभू  हैं। इसमें बारह हजार पद हैं। 

जैन धर्म में राजा राम के लिए 'पद्म' शब्द का प्रयोग होता है, इसलिए स्वयंभू की रामायण को 'पद्म चरित' (पउम चरिउ) कहा गया। इसकी रचना छह वर्ष तीन मास ग्यारह दिन में पूरी हुई। मूलरूप से इस रामायण में कुल 92 सर्ग थे, जिनमें स्वयंभू के पुत्र त्रिभुवन ने अपनी ओर से 16 सर्ग और जोड़े। गोस्वामी तुलसीदास के 'रामचरित मानस' पर महाकवि स्वयंभू रचित 'पउम चरिउ' का प्रभाव स्पष्ट दिखलाई पड़ता है।

## इन्हें भी देखें
*स्वयंभू
*अपभ्रंश
*प्रकृत

## बाहरी कड़ियाँ
*पमउ चरिउ (हिन्दी अर्थ सहित)
*पमउ चरिउ (हिन्दी अर्थ सहित)
*पमउ चरिउ (पद्मचरित) (भाग १ ; सम्पादक- एच सी भवानी)
*पमउ चरिउ (पद्मचरित) (भाग २ ; सम्पादक- एच सी भवानी)
*'''पउमचरिउ''' (देवनागरी में)
*Svayambhu: Paumacariu (Padmacarita) (the Rama story in Apabhramsa)
*जैन रामायणों का साहित्य में योगदान (डॉ. अनुपमा छाजेड़)

श्रेणी:अपभ्रंश साहित्य
श्रेणी:रामायण
अगुंग पर्वत में ज्वालामुखी विस्फोट (2017)

**नवंबर 2017 में [[इंडोनेशिया]] के [[बाली]] द्वीप पर स्थित एक सक्रिय ज्वालामुखी [[अगुंग पर्वत]] में विस्फोट** हुआ जिसके कारण निकटवर्ती क्षेत्रों में अफरा-तफरी मच गई तथा साथ ही वहाँ से होने वाले हवाई यात्रा में भी बाधा हुई। 28 नवंबर 2017 तक चेतावनी बढ़ा दी गई हैं और लोगों को वहाँ से विस्थापित करने के आदेश दिये जा चुके हैं।
## घटनाक्रम
### सितम्बर-अक्टूबर
सितंबर 2017 में, ज्वालामुखी के आसपास गड़गड़ाने और भूकंपी गतिविधि की वृद्धि से यहाँ उच्चतम स्तर पर सतर्कता बढ़ा दी गई और 122,500 लोगों को ज्वालामुखी के आसपास के क्षेत्रों के लोगों को अपने घरों से विस्थापित किया गया। इन्डोनेशियाई राष्ट्रीय आपदा प्रबंधन प्राधिकरण ने 24 सितंबर को ज्वालामुखी के आसपास 12 किलोमीटर का बहिष्कार क्षेत्र घोषित किया।

विस्थापित लोगों को क्लुंगकुंग, करांगासम, बूलेंग और आसपास अन्य क्षेत्रों के खेल हॉल और अन्य समुदाय भवनों में ठहराया गया हैं। निगरानी केन्द्र टेंबूकू, रेंडांग, करंगसाम रीजेंसी में बनाया गया हैं, जहाँ से आसन्न विस्फोट संकेतों की तीव्रता पर निगरानी रखी जा रही हैं।

25 सितंबर को 844 ज्वालामुखी कंपन का अनुभव हुआ, और 26 सितंबर को दोपहर तक 300 से 400 भूकंप आए। भूकंप विशेषज्ञों ने कम्पन की बल और आवृत्ति पर चिंता जताया, क्योंकि इसके अनुसार ज्वालामुखी के विस्फोट में बहुत कम समय हैं।

अक्टूबर के आखिर में, ज्वालामुखी की गतिविधि में काफी कमी आ गई, जिससे अक्टूबर 29 को सतर्कता को थोड़ा कम कर दिया गया।

### नवम्बर
21 नवंबर (यूटीसी) पर 09:05 बजे एक छोटा विस्फोट हुआ, जिससे समुद्रतल से 3,842 मीटर (12,605 फीट) ऊपर तक राख के बादल पहुंच गये। हजारों लोग तुरंत क्षेत्र से भाग गए, और 29,000 से अधिक अस्थायी शरणार्थियों को करीब 270 से अधिक स्थानों में पहुँचाया गया।

एक शैलभूत विस्फोट शनिवार, 25 नवंबर को शुरू हुआ। जिसके परिणामस्वरूप मैग्मा के टुकड़े ज्वालामुखी पहाड का मुख से 1.5-4 किमी ऊपर तक जाने की सूचना मिली, जो दक्षिण की तरफ बह रही थी और इसके साथ आसपास के क्षेत्र में धूल और राख की एक पतली परत फैल गई, जिससे वहाँ से होने वाले ऑस्ट्रेलिया और न्यूजीलैंड के लिए हवाई जहाज के उड़ानों को रद्द करना पड़ा। बाद में रात में गड्ढ़े के आसपास एक नारंगी चमक देखा गया, जिससे यह पता चलता है कि ताजा शैलभूत (मैग्मा) में सतह पर पहुंच गया हैं। 26 नवंबर 2017 को 23:37 (जीएमटी) पर, एक और विस्फोट हुआ, जोकि एक सप्ताह से भी कम समय में दूसरा विस्फोट था।

26 नवंबर 2017 को न्गुराह राय अंतरराष्ट्रीय हवाईअड्डा को बंद कर दिया गया, जिससे वहाँ कई पर्यटक फंसे गये।

बहुत से लोग जिन्हें खाली करने की सलाह दी गई थी, उन्होंने ऐसा नहीं किया है और अब वो वहाँ फसे हुए हैं। लहर कि सूचना दी गई हैं। ज्वालामुखी के 6 मील (9.7 किमी) त्रिज्या में 100,000 से अधिक लोगों को निकालने का आदेश दिया गया हैं।

## सन्दर्भ

श्रेणी:इण्डोनेशिया
श्रेणी:2017 में आपदाएँ
श्रेणी:इण्डोनेशिया के ज्वालामुखी
अमीना जे. मोहम्मद

**अमीना जे मोहम्मद**:Amina J Mohammad, (जन्म 27 जून 1961) संयुक्त राष्ट्र की वर्तमान उप-सचिव-जनरल हैं और इससे पहले नाइजीरिया की एक पर्यावरण मंत्री थी।.
## प्रारंभिक जीवन
अमीना मोहम्मद का जन्म 1961 ईस्वी में गोम्बे राज्य, उत्तर-पूर्वी नाइजीरिया में हुआ था और अमीना अपने माता-पिता की पांच बेटियों में सबसे बड़ी है।
## सन्दर्भ
श्रेणी:संयुक्त राष्ट्र
स्वयंभूनाथ

**स्वयंभूनाथ** (या, स्वयम्भू स्तूप) काठमाण्डू नगर के पश्चिम में एक पहाड़ी पर स्थित एक प्राचीन बौद्ध स्तूप है। बौद्ध धर्म के अनुयायी नेवारी लोगों के दैनिक जीवन में स्वयंभूनाथ का केन्द्रीय स्थान है। यह स्थान उनके लिये सबसे पवित्र बौद्ध स्थल है। तिब्बती लोगों तथा तिब्बती बौद्ध-धर्म के अनुयायियों के लिये बौद्धनाथ के बाद इसका ही स्थान है।

विश्व धरोहर में सम्मिलित स्वयंभू विश्‍व के सबसे भव्य बौद्ध स्थलों में से एक है। इसका संबंध काठमांडू घाटी के निर्माण से जोड़ा जाता है। काठमांडू से तीन किलोमीटर पश्चिम में घाटी से 77 मी. की ऊंचाई पर स्थित है स्वयंभू। इसके चारों ओर बनी आंखों के बार में माना जाता है कि ये गौतम बुद्ध की हैं जो चारों दिशाओं में देख रही हैं।

## व्युत्पत्तिगत अर्थ
स्वयंभू या शंभू भगवान शिव का एक नाम है। "शंभू" शब्द का अर्थ है उपकारक, सौभाग्य देने वाला, या सुख प्रदान करने वाला।
नाथ का अर्थ है स्वामी, स्वामी या स्वामी। अतः शंभूनाथ शब्द का शाब्दिक अर्थ है — "शंभूर नाथ" अर्थात "स्वयं शिव, जो सबके स्वामी और सौभाग्य दाता हैं।" अर्थात् यह नाम शिव की एक सम्मानजनक उपाधि है, जिसका अर्थ है "महादेव, जो सभी शुभ के स्वामी हैं।"

## इतिहास

## चित्र दीर्घा

Bouddhanath Stupa (Boudha).jpg|स्वयंभूनाथ स्तूप
Bouddhanath stupa(s).jpg|स्वयंभूनाथ स्तूप
Bouddhanath Temple.jpg|स्वयंभूनाथ स्तूप
Boudha 20161112 131117.jpg|स्वयंभूनाथ स्तूप
Boudha 20161112 132231.jpg|स्वयंभूनाथ स्तूप
Boudha 20161112 133615.jpg|स्वयंभूनाथ स्तूप
BOUDHA NATH.jpg|स्वयंभूनाथ स्तूप
Boudha stupa (2).jpg|स्वयंभूनाथ स्तूप
Boudha stupa (3).jpg|स्वयंभूनाथ स्तूप
Boudha Stupa ,Night View.jpg|स्वयंभूनाथ स्तूप
Boudha Stupa 4.jpg|स्वयंभूनाथ स्तूप
Boudha stupa view.jpg|स्वयंभूनाथ स्तूप
Boudhha Stupa.jpg|स्वयंभूनाथ स्तूप
Boudhhanath Stupa, Bouddha.jpg|स्वयंभूनाथ स्तूप


श्रेणी:बौद्ध तीर्थ स्थल
श्रेणी:काठमांडू
मधुकान्त झा मधुकर

**पंडित मधुकांत झा मधुकर** (19 जनवरी 1924 - 2017 ) एक मैथिली कवि एवं संस्कृत, हिन्दी सहित अनेकों भाषाओं के विद्वान थे। 

## सन्दर्भ

श्रेणी:मैथिली साहित्यकार
रे मिस्टेरियो

**आॅस्कर गुतिएरेज़ रूबियो** (जन्म 11 दिसंबर 1974) अमेरिकी पेशेवर पहलवान हैं। वह अपने रिंग नाम **रे मिस्टेरियो** से बेहतर जाने जाते हैं। वह 2002 से 2015 तक वर्ल्ड रेसलिंग एंटरटेनमेंट (WWE) के साथ अनुबंधित थे। फिलहाल वह लूचा अंडर्ग्रौंड के साथ अनुबंधित हैं।

मिस्टेरियो ने अपने WWE कैरियर में दो बार वर्लड हॅविवेट चैंपियनशिप, एक बार इंटरकांटिनेंटल चैंपियनशिप और एक बार WWE चैंपियनशिप जीता हैं। वह 2006 के राॅयल रंबल के विजेता हैं।  Death 22 december 2024

## सन्दर्भ

श्रेणी: पहलवान
दुबई क्रीक

**दुबई क्रीक** (), दुबई, संयुक्त अरब अमीरात में स्थित एक खारे जल की खाड़ी हैं। इससे पहले यह रास अल खोर वन्यजीव अभयारण्य का हिस्सा था, लेकिन नई दुबई कैनाल के हिस्से के रूप में अब यह फ़ारस की खाड़ी तक फैली हुई हैं। कुछ स्रोतों का कहना है कि खाड़ी, अंतराल में अल ऐन तक विस्तारित था, और प्राचीन यूनानियों ने इसे जारा नदी नाम दिया था।

## इतिहास

इतिहास के अनुसार, क्रीक ने शहर को दो मुख्य वर्गों में विभाजित किया - देइरा और बुरे दुबई। इसके बुरे दुबई क्रीक क्षेत्र में बानी यास जनजाति के लोग पहली बार 19वीं शताब्दी में बस गए, और शहर में अल मकतौम राजवंश की स्थापना की। 20वीं शताब्दी की शुरुआत में, क्रीक, हालांकि बड़े पैमाने पर परिवहन हेतु अक्षम था, लेकिन फिर भी भारत या पूर्वी अफ्रीका से आने वाले नावों के लिए एक छोटी बंदरगाह के रूप में सेवारत था। यद्यपि यह तेज जलप्रवाह के कारण जहाजों की प्रविष्टि में बाधा उत्पन्न करता हैं, क्रीक, शहर में एकमात्र बंदरगाह होने के कारण दुबई की व्यावसायिक स्थिति स्थापित करने में एक महत्वपूर्ण तत्व रहा। दुबई का मोती उद्योग, जिसने शहर की अर्थव्यवस्था का मुख्य क्षेत्र बनाया, मुख्यतः 1930 के दशक में सुसंस्कृत मोती कि खेती के आविष्कार से पुर्व क्रीक पर ही आधारित था।
मत्स्य पालन, उस समय भी एक महत्वपूर्ण उद्योग भी, क्रीक पर आधारित था, जिसका गर्म और उथले पानी समुद्री जीवन की एक विस्तृत विविधता का पालन करता था।

## पारगमन
### वर्तमान पारगमन, क्रमशः उत्तर-पश्चिम से दक्षिण-पूर्व में:
* अल शिंदघा सुरंग
* अल मकतौम ब्रिज
* झुलता पुल (अस्थाई; भविष्य में "दुबई स्माइल" पुल से प्रतिस्थापित)
* अल गरहौद ब्रिज
* बिजनेस बे क्रॉसिंग
### भविष्य/नियोजित पारगमन:
* दुबई स्माइल (झुलता पुल को बदलने के लिए)
* शेख रशीद बिन सईद क्रॉसिंग (अल जद्दाफ और बुरे दुबई को जोड़ने के लिए)

## 2000 के दशक के विकास
सितंबर 2007 में, खाड़ी में 484 मिलियन यूएई दिरहम (यूएस $132 मिलियन) का विस्तार कार्य समाप्त हो गया था, अब यह शेख जयाद रोड पर मेट्रोपॉलिटन होटल के दक्षिण में समाप्त होता है। 9 नवंबर 2016 को दुबई जल नहर के नाम से एक अंतिम 2.2-किलोमीटर विस्तार कार्य का उद्घाटन किया गया। इसके अतिरिक्त, दुबई क्रीक पर सात द्वीपों के नाम से जाना जाने वाला एक नया प्रोजेक्ट " द लैगून्स" प्रस्तावित किया गया हैं।
दुबई क्रीक के लिए तीन अतिरिक्त पुलों की योजना बनाई जा रही है, वो हैं सातवाँ क्रॉसिंग, अल शिंदघा ब्रिज और पांचवाँ ब्रिज।

## सन्दर्भ

श्रेणी:दुबई
श्रेणी:दुबई का इतिहास
हीथ स्लेटर

**हीथ वालेस मिलर** (जन्म 15 जुलाई 1983) अमेरिकी पेशेवर पहलवान हैं जो अपने रिंग नाम **हीथ स्लेटर** से जाने जाते हैं। वह फिलहाल वर्ल्ड रेसलिंग एंटरटेनमेंट (WWE) के साथ अनुबंधित हैं।
जय रुद्

जय रुद्र (जन्म २८ दिसम्बर १९८९) एक भारतीय अभिनेता और पूर्व मॉडल हैं जो तमिल की फिल्मों में दिखाई देते हैं।।

## बाहरी कड़ियाँ

* 

## फिल्मोग्राफी
महम्मदपुर

**महम्मदपुर ** [अंग्रेजी : Mahammadpur]  गांव भारत गणराज्य के बिहार प्रान्त में सिवान जिले के आन्दर तहसील में स्थित है। जनगणना 2011 की जानकारी के अनुसार महम्मदपुर  गांव का स्थान कोड या गांव कोड 231336 है।  यह सिवान से 26 किमी दूर स्थित है, 2009 के आंकड़ों के मुताबिक, महम्मदपुर गांव एक ग्राम पंचायत भी है। गांव का कुल भौगोलिक क्षेत्र 157 हेक्टेयर है।महम्मदपुर  की कुल जनसंख्या 1343 है।यहाँ पुरुषों   की संख्या 2,051  तथा महिलाओं की संख्या 1,935  है।  महम्मदपुर गांव में लगभग 552 घर हैं। सिवान का सबसे निकटतम शहर असावं है जो लगभग 3  किमी दूर है। इस गांव में गर्व का इतिहास है कृषि इस गांव का मुख्य पेशा है। फिर भी यह गांव औद्योगिक विकास की प्रतीक्षा कर रहा है। शिक्षा, पेयजल, सड़क और बिजली इस गांव की मुख्य चिंता है। युवा पीढ़ी आजकल मोबाइल, लैपटॉप और कंप्यूटर तकनीक की ओर आकर्षित होती है। अगर बैंकों और वित्त संस्थानों ने ग्रामीणों को ऋण और अन्य वित्तीय सहायता प्रदान की, तो यह गांव वास्तविक विकास को देखेगा। मेडिकल और स्वास्थ्य सेवाओं में सुधार किया किये जाने की ज़रूरत है

श्रेणी:सीवान ज़िले के गाँव